Diari Oficial de la Generalitat Valenciana


Sumari del DOGV 6158, del 03-12-2009 (2009/13957)

CORRECCIÓ d'errades de la Resolució de 30 de maig de 2008, de la Direcció General per al Canvi Climàtic, per la qual s'atorga a l'empresa Quimicer, SA, l'autorització ambiental integrada per a una indústria de fabricació de frites i esmalts ceràmics al terme municipal d'Onda (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13729


Data del document
:   02-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Correcció d'errades

Anàlisi jurídica

 Descriptors 

:   * Onda
    * ceràmica
    * empresa privada

CORRECCIÓ d'errades de la Resolució de 30 de maig de 2008, de la Direcció General per al Canvi Climàtic, per la qual s'atorga a l'empresa Quimicer, SA, l'autorització ambiental integrada per a una indústria de fabricació de frites i esmalts ceràmics al terme municipal d'Onda (Castelló). [2009/13118]  
Amb data 30 de maig de 2008, mitjançant la Resolució de la Direcció General per al Canvi Climàtic, publicada en el DOCV núm. 5911 de 11 de desembre de 2008, es va concedir l'autorització ambiental integrada a l'empresa Quimicer, SA, per a una indústria de fabricació de frites i esmalts ceràmics al terme municipal d'Onda (Castelló), la qual va quedar inscrita en el Registre General d'Instal·lacions IPPC de la Comunitat Valenciana amb el número 284-08/AAI/CV.  
Posteriorment, l'11 de novembre de 2008 va tenir entrada al Registre de la Conselleria un escrit de la Confederació Hidrogràfica del Xúquer mitjançant el qual comunicava que, una vegada revisada l'esmentada resolució, advertia un error en un dels apartats de les prescripcions tècniques i condicionat d'abocament que s'incloïa en l'autorització ambiental integrada.  
Concretament, es tracta del càlcul del cànon de control d'abocament, en la fórmula del qual s'ha considerat per al coeficient K2 un abocament industrial de classe 1, quan en realitat s'hauria d'haver considerat un abocament industrial de classe 2, el qual varia l'esmentat coeficient i el valor final de l'import del cànon.  
Per tant, havent-se advertit aquest error en l'autorització ambiental integrada 284-08/AAI/CV, es corregeix, i així el punt nové de l'apartat 3.2 de la resolució, queda redactat de la manera següent:  
Nové. Import del cànon de control d'abocament  
D'acord amb el que disposa l'article 113 del text refós de la Llei d'Aigües (Reial decret legislatiu 1/2001, de 20 de juliol), els abocaments al domini públic hidràulic estan gravats amb una taxa denominada cànon de control d'abocaments l'import anual en euros de la qual, d'acord amb l'article 291 i següents del Reglament del Domini Públic Hidràulic, és el resultat d'aplicar la fórmula següent:  
Cànon de control d'abocaments = K2 \* K3 \* K4 \* Volum \* Preu bàsic  
On,  
K2 és un coeficient que depén de les característiques de l'abocament, que en aquest cas és 1,09 ja que és un abocament industrial classe 2.  
K3 és un coeficient que depén del grau de contaminació de l'abocament, i és igual a 0,5 sempre que les anàlisis de l'abocament demostren que no se superen els valors límit d'emissió que conté aquesta autorització. Si per qualsevol circumstància se superen aquests valors, K3 serà igual a 2,5.  
K4 és un coeficient que depén de la qualitat ambiental del medi receptor, que en aquest cas és 1,12 ja que és un abocament en zona de categoria II.  
Volum és el volum anual de l'abocament autoritzat expressat en m³, que en aquest cas és 1.812 m³.  
Preu bàsic és el preu per m³ d'abocament, que en aquest cas és 0,03744 € ja que és un abocament d'aigua residual industrial.  
D'acord amb el que s'ha exposat anteriorment, s'ha calculat l'import anual del cànon de control d'abocament que el titular d'aquesta autorització està obligat a abonar a la Confederació Hidrogràfica del Xúquer i que puja a trenta-tres euros amb vint-i-quatre cèntims (33,24 €).  
El cànon es meritarà el 31 de desembre de cada any, i es liquidarà durant el primer trimestre de cada any el cànon de l'any anterior, coincidint així el període impositiu amb l'any natural, excepte en l'exercici en què es produïsca l'autorització de l'abocament o el seu cessament, i en aquest cas es calcularà el cànon proporcionalment al nombre de dies de vigència de l'autorització o al nombre de dies naturals del període durant el qual es va efectuar l'abocament, si aquest és superior.  
A més del que s'ha indicat anteriorment, s'ha detectat també un error en l'apartat 1.1. Valors límit d'emissió, de l'autorització, concretament en la taula on s'especifiquen els metalls de classe 1 i 2. Per tant, es corregeix l'esmentada taula en l'autorització ambiental integrada 284-08/AAI/CV, la qual queda de la manera següent:  
  
València, 2 de febrer de 2009.- El director general per al Canvi Climàtic: Jorge Lamparero Lázaro.